獨裁者博弈

獨裁者博弈係一種非對稱博弈，內容如下：一個受試者揀要點樣分一份錢，其中一份佢自己攞，而另外嗰份就會俾另一個受試者，另外嗰個受試者冇權分錢；原則上，如果負責分錢個受試者完全以自己利益為先，佢會一個人擸嗮啲錢。雖然現實嘅實驗發現，呢個的確係一個常見嘅情況，但依然有相當數量嘅受試者會選擇 50:50 噉分錢。

信任博弈 
信任博弈係獨裁者博弈嘅一款變種，重點在於多咗一步：喺信任博弈入面，其中一位博弈者首先決定一筆錢入面將幾多分配俾第位博弈者，不過實驗者會話俾佢知，第位博弈者分到嘅錢跟住會變成三倍，而嗰位博弈者又有權揀將嗰筆錢分一啲俾返第一位博弈者。即係話响呢場博弈當中，第一位博弈者「信任」對方會有可能有巨大嘅回報。實驗顯示，呢種情況通常會令到啲博弈者或多或少噉信任對方。

攷 

博弈論